Πληροφορίες - οδηγίες για την

Αίτηση Απαλλαγής Τελών Φοίτησης

(N. 4957 (21-7-2022)

|  |
| --- |
| (Α) Δικαίωμα δωρεάν φοίτησης σε Πρόγραμμα Μεταπτυχιακών Σπουδών με τέληφοίτησης-Υποτροφίες (Άρθρο 86 ΦΕΚ Α' 141/21.07.2022) |
| 1. Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) δύνανται να φοιτούν δωρεάν σε Π.Μ.Σ, εφόσον πληρούν τα οικονομικά ή κοινωνικά κριτήρια του παρόντος. Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνικών κριτηρίων **είναι η πλήρωση προϋποθέσεων αριστείας κατά τον πρώτο κύκλο σπουδών**,που αντιστοιχεί στην κατοχή **βαθμού ίσου ή ανώτερου του επτάμιση (7.5)** με άριστα το δέκα.
 |
| 1. Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό έτος. Αν ο αριθμός των δικαιούχων απαλλαγής υπερβαίνει το ποσοστό, οι δικαιούχοι επιλέγονται με σειρά κατάταξης ξεκινώντας από αυτούς που έχουν το μικρότερο εισόδημα.
 |
| 1. Η υποβολή των αιτήσεων για τη δωρεάν φοίτηση ανά Π.Μ.Σ. σύμφωνα με τον Νόμο, πραγματοποιείται μετά την ολοκλήρωση της διαδικασίας εισδοχής των φοιτητών στο Π.Μ.Σ.
 |
| 1. Δικαίωμα δωρεάν φοίτησης έχει ο φοιτητής του Π.Μ.Σ. που πληροί την προϋπόθεση της παρ. 1 (κατοχή βαθμού ίσου ή ανώτερου του 7,5 με άριστα στα 10) εφόσον ισχύουν τα ακόλουθα κριτήρια:
 |
| α) αν ο Αιτών δεν έχει συμπληρώσει το 26ο έτος της ηλικίας του και είναι άγαμος:ο μέσος όρος του αθροίσματος των φορολογητέων εισοδημάτων των δύο (2) τελευταίων οικονομικών ετών του συνόλου των μελών της οικογένειας του αιτούντος, ήτοι του ίδιου του αιτούντα, των γονέων του και των αδελφών του έως είκοσι έξι (26) ετών, εφόσον είναι άγαμοι. δεν υπερβαίνει το εβδομήντα τοις εκατό (70%) του εθνικού διάμεσου διαθέσιμου ισοδύναμου εισοδήματος. |
| β) αν ο Αιτών έχει συμπληρώσει το 26ο έτος της ηλικίας του και είναι άγαμος:ο μέσος όρος του ατομικού φορολογητέου εισοδήματος των δύο (2) τελευταίων οικονομικών ετών του αιτούντος δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος. |
| γ) αν ο Αιτών είναι Έγγαμος ή έχει συνάψει σύμφωνο συμβίωσης:ο μέσος όρος του αθροίσματος του φορολογητέου εισοδήματος των δύο (2) τελευταίων οικονομικών ετών του αιτούντος την απαλλαγή και του ή της συζύγου ή συμβιούντος του, δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος. |
|  | 5. Αν ο Αιτών δεν έχει συμπληρώσει το 26ο έτος της ηλικίας του και είναι: ή τέκνο τρίτεκνης ή πολύτεκνης οικογένειας ή τέκνο άγαμου γονέα ή ορφανός τουλάχιστον από έναν (1) γονέα ή άτομο με αναπηρία ή μέλος νοικοκυριού με άτομο με αναπηρίαδύναται να αιτηθεί την απαλλαγή κατά το ήμισυ (50%) από την υποχρέωση καταβολής τελών φοίτησης, εφόσον o μέσος όρος στην περ. α) της παρ. 4, δηλαδή: [ο μέσος όρος του αθροίσματος των φορολογητέων εισοδημάτων των δύο (2) τελευταίων οικονομικών ετών του συνόλου των μελών της οικογένειας του αιτούντος, ήτοι του ίδιου του αιτούντος, των γονέων του και των αδελφών του έως είκοσι έξι (26) ετών εφόσον είναι άγαμοι] υπερβαίνει το (70%) και δεν υπερβαίνει το (100%) του εθνικού διάμεσου διαθέσιμου ισοδύναμου εισοδήματος.Επισημαίνεται ότι η πλήρωση των προϋποθέσεων αριστείας κατά τον πρώτο κύκλο σπουδών, όπως προβλέπεται στην παρ. 1 του άρθρου 86, απαιτείται και για τους αιτούντες απαλλαγή σύμφωνα με την παρ. 5 του άρθρου 86. (Εγκύκλιος Αρ. Πρωτ. 135557/Ζ1 01-11-2022 παράγραφος 13) |
| 6. | Η εξέταση των κριτηρίων περί απαλλαγής από τα τέλη φοίτησης πραγματοποιείται από τη Συνέλευση του Τμήματος σε περίπτωση μονοτμηματικού Π.Μ.Σ. και εκδίδεται αιτιολογημένη απόφαση περί αποδοχής ή απόρριψης της αίτησης. |
| 7. | Η δυνατότητα απαλλαγής από την υποχρέωση καταβολής τελών φοίτησης παρέχεται αποκλειστικά για τη φοίτηση σε ένα (1) Π.Μ.Σ. που οργανώνεται από Α.Ε.Ι. της ημεδαπής. |
| 8. | Το παρόν δεν εφαρμόζεται σε πολίτες τρίτων χωρών. |

**Παρακαλούμε ελέγξτε τον βαθμό πτυχίου και τα εισοδηματικά σας όρια πριν την υποβολή της αίτησης**

|  |
| --- |
| (B) ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ [Υ.Α. αριθ.108990/Ζ1 (ΦΕΚ 4899/Β/Ι6.Ο9.2Ο22)] |
|  1. Αίτηση, η οποία επέχει θέση υπεύθυνης δήλωσης που θα συνοδεύεται από: |
| 2. Τίτλο σπουδών Α' κύκλου (προπτυχιακό) που έχει κατατεθεί με το φάκελο του φοιτητή για την εισαγωγή του στο Π.Μ.Σ. με βαθμό ίσο ή άνω του **7,5**. |
| 3. α) Αντίγραφα των δηλώσεων Ε1 των δύο (2) τελευταίων ετών του αιτούντος και του συνόλου των μελών της οικογένειας του, των γονέων του και των αδελφών του έως είκοσι έξι (26) ετών, εφόσον είναι άγαμοι. (Σε περίπτωση διαζευγμένων γονέων, προσκομίζει τη δήλωση Ε1 και το εκκαθαριστικό του γονέα στον οποίο o αιτών είναι καταχωρημένος ως εξαρτώμενο μέλος ή ήταν καταχωρημένος πριν την υποβολή φορολογικής δήλωσης αυτοτελώς)β) Αντίγραφα των εκκαθαριστικών των δύο (2) τελευταίων ετών του αιτούντος και του συνόλου των μελών της οικογένειας του, των γονέων του και των αδελφών του έως είκοσι έξι (26) ετών, εφόσον είναι άγαμοι.γ) Αντίγραφα των εκκαθαριστικών ΕΝΦΙΑ των δύο (2) τελευταίων ετών του αιτούντος και του συνόλου των μελών της οικογένειάς του και των αδελφών του έως είκοσι έξι 26 ετών, εφόσον είναι άγαμοι. |
| 4. α) Πιστοποιητικό οικογενειακής κατάστασης από το Δήμο, στο δημοτολόγιο του οποίου είναι εγγεγραμμένα όλα τα μέλη της οικογένειας με κανονική εγγραφή εκδοθέν εντός των τελευταίων τριών μηνών.β) Πιστοποιητικό σπουδών για τέκνα, τα οποία μετά τη συμπλήρωση του 18ου έτους της ηλικίας τους φοιτούν στη μέση εκπαίδευση, σε ανώτερο ή ανώτατο εκπαιδευτικό Ίδρυμα της Ελλάδας ή αναγνωρισμένο του εξωτερικού, καθώς και σε Ινστιτούτα Επαγγελματικής Κατάρτισης (I.E.K.) ή σε Κολέγια κ.α.γ) Ιατρική γνωμάτευση των Κέντρων Πιστοποίησης Αναπηρίας (ΚΕ.Π.Α.) ή απόφαση Υγειονομικής Επιτροπής του Ι.Κ.Α., για τον ίδιο ή για εξαρτώμενο μέλος νοικοκυριού με ποσοστό αναπηρίας 67% και άνω.δ) Ληξιαρχική πράξη θανάτου του αποβιώσαντος γονέα, αν ο φοιτητής έχει δηλώσει ορφανός.ε) Διαζευκτήριο, σε περίπτωση που o φοιτητής είναι διαζευγμένος ή δηλώνει τέκνο διαζευγμένων γονέων.στ) Υπεύθυνη δήλωση, ότι δεν έχει κάνει χρήση του δικαιώματος απαλλαγής από τα τέλη φοίτησης σε Π.Μ.Σ. με τη διάταξη του άρθρου 86 του v. 4957/2022 και ότι δεν λαμβάνει υποτροφία από άλλη πηγή. |
|  5. Αν ο αιτών έχει συμπληρώσει το 26ο έτος της ηλικίας του (27 ετών και άνω) λαμβάνεται υπόψη ο μέσος όρος του ατομικού φορολογητέου εισοδήματός των δύο (2) τελευταίων οικονομικών ετών, εφόσον είναι άγαμος. |
| (Δ) ΠΛΗΡΟΦΟΡΙΕΣ (από την Επιτροπή Αξιολόγησης) |
| 1. Απαραίτητη προϋπόθεση για την απαλλαγή από τα Τέλη φοίτησης είναι η υποβολή της αίτησης.
 |
| 1. Κάθε πρόσωπο το οποίο, με γνώση του κάνει ψευδή δήλωση ή παρουσιάζει ψευδή έγγραφα είναι ένοχος αδικήματος και αναλαμβάνει πλήρως τις ευθύνες του έναντι του νόμου.
 |
| 1. Για την εφαρμογή των άνω, ως ημερομηνία γέννησης θεωρείται η 31η Δεκεμβρίου του έτους γέννησης
 |
| 1. Για να καταστεί δυνατή η εξέταση των αιτήσεων, είναι απαραίτητο αυτές να είναι ορθά συμπληρωμένες και να συνοδεύονται από όλα τα απαιτούμενα πιστοποιητικά / δικαιολογητικά.
 |
| 1. Η Επιτροπή επιλογής μπορεί να ζητά συμπληρωματικά όποιο άλλο δικαιολογητικό κρίνει απαραίτητο.
 |
| 1. Ρητή συγκατάθεση από τον αιτούντα σχετικά με τη συλλογή και επεξεργασία δεδομένων προσωπικού χαρακτήρα σύμφωνα με τον περί επεξεργασίας δεδομένων προσωπικού χαρακτήρα.
 |

Εθνικό διάμεσο διαθέσιμο ισοδύναμο εισόδημα: Το Ε.Δ.Δ.Ι.Ε. προσδιορίζεται από την Ελληνική Στατιστική Αρχή και διαπιστώνεται στην απόφαση του Υπουργού Παιδείας, Έρευνας και Θρησκευμάτων που εκδίδεται κατ' έτος.

Κατά το ακαδημαϊκό έτος 2024-2025 (ΥΑ. Αριθμός 41714/Ζ1, ΦΕΚ 2515/Β/26-04-2024), το όριο για το ατομικό φορολογητέο εισόδημα δεν υπερβαίνει τα **€10.050** (100% του Ε.Δ.Δ.Ι.Ε), για δε το οικογενειακό φορολογητέο εισόδημα το όριο δεν υπερβαίνει τα **€7.035** (70% Ε.Δ.Δ.Ι.Ε)

**Παρακαλούμε ελέγξτε τον βαθμό πτυχίου και τα εισοδηματικά σας όρια πριν την υποβολή της αίτησης**